ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E A Nr.41

Din 28 iulie 2016

De însușirea Acordului de cooperare privind organizarea și funcționarea compartimentului dezvoltare rurală

Consiliul Local al comunei Valea Ierii întrunit în ședința ordinară din data de 28 iulie 2016,

Ținând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală,

Apreciind oportunitatea unei cooperări între comune pentru asigurarea activităților de dezvoltare durabilă, respectând în acelaşi timp independenţa şi funcţiile specifice fiecăreia dintre acestea,

Urmărind facilitarea asigurării activității de dezvoltare durabilă pentru mai multe comune, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități,

Având în vedere prevederile:

a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;

b) Strategia de dezvoltare rurală a României 2014-2020;

c) art. 11 alin. (4) și art. 36 alin. (1), alin. (2) lit. e) și alin. (7) lit. a) și c) din Legea administrației publice locale nr. 215/2001, republicată, cu modificările și completările ulterioare;

d) art. 13 din Legea cadru a descentralizării nr. 195/2006;

e) art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

f) art. 942 și următoarele din Codul civil, referitoare la contracte sau convenţii;

g) Codului muncii;

h) Legii nr. 182/2002 privind protecţia informaţiilor clasificate, cu modificările și completările ulterioare;

i) Codului Civil și Codului de procedură civilă;

j) Hotărârii Guvernului nr. 781/2002 privind protecția informațiilor secrete de serviciu, cu modificările și completările ulterioare;

k) Strategiei de Dezvoltare durabilă a Uniunii Europene, revizuită;

l) Legii nr. 358/2015 privind aprobarea Ordonanței de urgență a Guvernului nr. 50/2015 pentru modificarea și completarea Legii nr. 227/2015 privind Codul fiscal și a Legii nr. 207/2015 privind Codul de procedură fiscală;

m) Statutului Asociației Comunelor din România, precum și de cele ale Statutului Filialei Județene Cluj a Asociației Comunelor din România;

n) Hotărârii Consiliului Local nr.11 din 8.02.2001 privind aderarea comunei Valea Ierii la Asociaţia Comunelor din România,

Luând act de:

1. referatul de aprobare prezentat de către primarul comunei, în calitatea sa de iniţiator, înregistrat sub nr. 1770/ 25.07.2016;
2. raportul comisiei de specialitate a Consiliului Local,

În temeiul prevederilor art. 45 alin. (1) și alin. (2) lit. f), art. 61 alin. (1) și (2), art. 62 alin. (1), precum şi ale art. 115 alin. (1) lit. b), alin. (3), alin. (5), alin. (6) și alin. (7) din Legea administraţiei publice locale nr. 215/2001, republicată, cu modificările și completările ulterioare,

H O T Ă R Ă Ș T E:

**Art. 1.** - (1) Se însușește modelul-cadru al *Acordului de cooperare privind organizarea şi funcționarea compartimentului dezvoltare rurală*, potrivit anexei care face parte integrantă din prezenta hotărâre, pentru posturile de agent de dezvoltare și asistent manager.

(2) Obligațiile financiare rezultate din *Acordul de cooperare prevăzut la alin. (1)*, pe întreaga durată de existență a acestuia, se suportă din bugetul local al comunei Valea Ierii și sunt în sumă de 1.700 lei/lună pentru postul de agent de dezvoltare cu 1/1 normă și de 1.000 lei pentru postul de asistent manager cu ½ normă.

**Art. 2.** - Prezenta hotărâre se aduce la îndeplinire de către primarul comunei Valea Ierii.

**Art. 3.** - (1) Prezenta hotărâre se comunică, prin intermediul secretarului comunei, în termenul prevăzut de lege, primarului comunei, Instituției Prefectului -Judeţul Cluj și Filialei Județene Cluj a Asociației Comunelor din România şi se aduce la cunoştinţă publică pe pagina de internet: www.e-primarii.ro/primaria-valeaierii.

Președinte de ședință, Contrasemnează:

Nicolae-Ioan Scrob Secretar,

Nelia-Crenguța Mariș

Consilieri:Total – 9; Prezenți:8; Voturi:Pentru-8;